Tiit Kukk

Tiit Kukk (17. märts 1959 Pärnu – 24. detsember 1989 Helsingi) oli eesti keeleteadlane, fennougrist.

 Haridus 
Õppis Pärnu 1. Keskkoolis (1966–1977) ja Tartu Riiklikus Ülikoolis (1977–1982), mille lõpetas soome-ugri keelte eriharus. Järgnesid õpingud statsionaarses aspirantuuris (1982–1985).Viitso, Tiit-Rein 2003. Soome keel ja läänemeresoome keelte professuur Tartu ülikoolis. – 200 aastat eesti keele ülikooliõpet. Juubelikogumik. Tartu Ülikooli eesti keele õppetooli toimetised 25. Koostaja Valve-Liivi Kingisepp, toimetaja Mati Erelt. Tartu, lk 300. Kaitses 1987. aastal filoloogiakandidaadi (PhD) väitekirja "Adverbimoodustus karjala keeles".Alvre Paul 1987. Väitekiri karjala määrsõnade kohta. – Keel ja Kirjandus 1987, nr 11, lk 692–693.

 Õppe- ja teadustöö 
Tartu Ülikooli õppejõud aastast 1986, alates 1988 dotsent. Õpetas peamiselt soome keelt, pidas loenguid karjala keelest ja keeleteaduse alustest. Käis keeleuurimisretkedel Vesjegonski karjalaste aladel, avaldas uurimusi ja materjale karjala keelest. Töötas Helsingi ülikooli eesti keele lektorina 1988. aasta sügisest kuni surmani (1989).

 Teoseid 
 Kukk, Tiit 1986. Töövahend soome keele õppimiseks. TRÜ filoloogiateaduskonna eesti keele ja kirjanduse osakonna I ja II kursuse kaugõppeüliõpilastele. Tartu.
 Kukk, Tiit 1989. Vesjegonskin karjalaisten tšastuškoja. Castrenianumin toimitteita 32. Helsinki.

 Viited 

Kategooria:Eesti fennougristid
Kategooria:Pärnu Metsakalmistule maetud
Kategooria:Sündinud 1959
Kategooria:Surnud 1989